Ο ρόλος των SGLT2 αναστολέων στη καρδιακή λειτουργία και στις καρδιαγγειακές παθήσεις : Ανασκόπηση της σύγχρονης βιβλιογραφίας
Creators: name: Μητροφάνη Μαρία Αργυρίου
Publisher: name: Aristotle University of Thessaloniki
Year: 2023
Subjects: SGLT2 αναστολείς
καρδιακή ανεπάρκεια
μείζονα καρδιαγγειακά συμβάντα
κλινική φαρμακολογία
SGLT2 inhibitors
Heart Failure (HF)
Major Adverse Events (MACE)
HFrEF
HFpEF

description: Ο Σακχαρώδης Διαβήτης είναι ένα σύνδρομο με ετερογενές και πολυπαραγοντικό υπόστρωμα το οποίο αυξάνει τη νοσηρότητα και θνησιμότητα σε παγκόσμιο επίπεδο. Ο διαβήτης και η αυξημένη γλυκόζη αίματος σχετίζονται με τον διπλασιασμό του κινδύνου καρδιαγγειακών παθήσεων. Οι αναστολείς του συμμεταφορέα Νατρίου-γλυκόζης 2 – SGLT2 inhibitors – αποτελούν μια νέα κατηγορία αντιδιαβητικών φαρμάκων, που δρα αυξάνοντας την αποβολή της γλυκόζης στα ούρα, μειώνοντας έτσι τα επίπεδα της γλυκόζης στο αίμα. Χρησιμοποιούνται για τη θεραπεία του σακχαρώδη διαβήτη, αλλά ένας μεγάλος αριθμός διαρκώς αυξανόμενων κλινικών και προκλινικών μελετών αποδεικνύει τον ευνοϊκό τους ρόλο στη καρδιακή λειτουργία και στις καρδιαγγειακές παθήσεις. Στις κλινικές μελέτες με επίκεντρο τα μείζονα καρδιαγγειακά συμβάντα (MACE) - θάνατο από καρδιαγγειακά αίτια, μη θανατηφόρο έμφραγμα του μυοκαρδίου ή μη θανατηφόρο αγγειακό εγκεφαλικό επεισόδιο- αλλά και με επίκεντρο την καρδιακή ανεπάρκεια τα αποτελέσματα των SGLT2 αναστολέων είναι θεαματικά. Στην παρούσα εργασία γίνεται αρχικά αναφορά στο σύνδρομο του σακχαρώδη διαβήτη και στις υπάρχουσες θεραπευτικές επιλογές μέχρι σήμερα, ειδικότερα στον Σ.Δ τύπου II, με εστιασμένη προσέγγιση στην παθοφυσιολογία των διαβητικών αγγειακών επιπλοκών και των μηχανισμών αθηροσκλήρωσης στο σακχαρώδη διαβήτη, μεταβαίνοντας κατόπιν στους αναστολείς SGLT2 και στο μηχανισμό επαναρρόφησης της γλυκόζης στο εγγύς εσπειραμένο σωληνάριο του νεφρού, με στόχο την κατανόηση του τρόπου δράσης τους. Στη συνέχεια, παραθέτουμε, σχολιάζουμε και συγκρίνουμε τα αποτελέσματα των κύριων μελετών των SGLT2 αναστολέων με επίκεντρο τα μείζονα καρδιαγγειακά συμβάντα (MACE), και την καρδιακή ανεπάρκεια με μειωμένο κλάσμα εξώθησης (HFrEF) και με διατηρημένο κλάσμα εξώθησης (HFpEF). Επίσης, αναλύουμε τους βασικούς πιθανούς μηχανισμούς καρδιοπροστατευτικής δράσης των SGLT2is, οι οποίοι βέβαια είναι ακόμη υπό διερεύνηση. Τέλος, επισυνάπτουμε τις κατευθυντήριες οδηγίες της Ευρωπαϊκής Καρδιολογικής Εταιρίας για την HFrEF σε ασθενείς είτε διαβητικούς είτε μη διαβητικούς, με ελπίδα σύντομα αυτά τα θαυματουργά και πολλά υποσχόμενα νέα φάρμακα να ενσωματωθούν και στις οδηγίες για την θεραπεία της HFpEF, αλλάζοντας το μέλλον της θεραπευτικής των καρδιαγγειακών παθήσεων
description: Diabetes Mellitus is a syndrome with a heterogeneous and multifactorial background that increases morbidity and mortality worldwide. Diabetes and elevated blood glucose are associated with doubling the risk of cardiovascular diseases. Sodium-Glucose Transporter 2 inhibitors - SGLT2 inhibitors - are a new class of antidiabetic drugs, which act by increasing the excretion of glucose in the urine, thus reducing blood glucose levels. They are used to treat diabetes mellitus, but a large number of ever-increasing clinical and preclinical studies prove their beneficial role in myocardial function and cardiovascular diseases. In clinical studies focusing on major cardiovascular events (MACE) - death from cardiovascular causes, non-fatal myocardial infarction or non-fatal stroke but also focusing on heart failure the results of SGLT2 inhibitors are spectacular. In this paper, firstly, reference is made to the diabetes mellitus syndrome and the existing therapeutic options to date, especially in type II diabetes, with a focused approach to the pathophysiology of diabetic vascular complications and the mechanisms of atherosclerosis in diabetes mellitus, moving downstream to SGLT-2 inhibitors and the mechanism of glucose reabsorption in the renal proximal convoluted tubule, with the aim of understanding their mode of action. Then, we list, comment, and compare the results of the main studies of SGLT2 inhibitors focusing on major cardiovascular events (MACE), and heart failure with reduced ejection fraction (HFrEF) and with preserved ejection fraction (HFpEF). Also, we analyze the main possible mechanisms of cardioprotective action of SGLT2is, which of course are still under investigation. Finally, we attach the guidelines of the European Society of Cardiology for HFrEF in both diabetic and non-diabetic patients, with the hope that soon these miraculous and promising new drugs will be incorporated into the guidelines for the treatment of HFpEF, changing the future of cardiovascular therapy diseases